அடுத்தபடியாக, பொருள் தெரிந்த பாடலைக் கேட்டால், அதனை மேலும் இரசிக்க முடியும் என்ற வாதம். இதில் எனக்கு பரிபூரண உடன்பாடு உண்டு. ஆனால், தமிழ்ப்பாட்டு என்றாலே, எல்லொருக்கும் பொருள் புரிந்து விடாது. உதாரணாமாக, பாரதியின், சின்னஞ்சிறு கிளியேவை இரசிக்கத் தெரிந்தவர்களுக்கு, அதே பாரதயின், "தன்னை மறந்து ஸகல உலகினையும்" என்ற மஹாசகதி வெண்பாவினை, கச்சேரியில் பாடினால், எத்தனை பொருள் அறிந்து கொள்வர்? புரியாத வடமொழியை விட, புரியாத தெலுங்கினை விட, ஒரளவு பொருள் தெரிந்த, தமிழ் மேல் என்று இதற்கு மறு வாதம் வைக்கக் கூடும். ஆனால், உண்மை என்னவென்றால், பாடகர்கள், இதுவரை இயற்றப்பட்ட, அனைத்து வடமொழிப்பாடல்களயுமோ, அல்லது அனைத்து தெலுங்குப் பாடல்களையுமோ பாடுபவதில்லை. வாக்கியேயக்காரர்கள் எனப்படும் பெரியோர்கள் எழுதி, பண்பட்டு, பிரசித்தி பெற்ற பாடல்கள மட்டுமே பாடுகிறார்கள். அந்தப் பாடல்களின் வார்த்தைகளால்